Vuoden päättyessä
Taasen uutimensa sulki
 Mennyt vuosi vaiheineen,
 Ajanmeren aalto kulki
 Valkamalle vaahtoineen;
 Aate kahlehia vailla
 Ei vain liiku aallon lailla –
 Milloin, milloin liikkuukaan!

 Moni laiva lainehilta
 Laski elon rantahan,
 Eksytteli elonilta
 Monta haudan helmahan;
 Rahavalta vaisealle
 Ei vain murru mullan alle –
 Milloin, milloin murtuukaan!

 Ajan virta aaltoaapi,
 Vuodet viepi vauhdillaan,
 Vuoroin surut, riemut saapi
 Ihmisrinnat kuohumaan;
 Hengenvalta vapauttahan
 Ei vain pääse nauttimahan –
 Milloin, milloin päässeekään!

1895.